Diari Oficial de la Generalitat Valenciana


Sumari del DOGV 10636, del 05-12-2024 (2024/12927)

RESOLUCIÓN de 2 de desembre de 2024, de la Direcció General de Funció Pública, per la qual es disposa la data per a la presa de possessió del concurs general número 57/2024, per a la provisió de llocs de treball de naturalesa funcionarial, d'administració especial, de direccions, de les escales A1-04-06 sistemes i tecnologies de la informació i A2-02-01 tècnica de sistemes i tecnologies de la informació, de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10768

Data del DOGV
:   05-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12797

CVE
:   KRTP-L-9440-04858

Data del document
:   02-12-2024

Organisme emissor
:   Conselleria de Justícia i Administració Pública

Tipus de document
:   Resolució

Anàlisi jurídica

 Descriptors 

:   * concurs administratiu
    * desastre natural

Per la Resolució de 15 d'octubre de 2024, de la Direcció General de Funció Pública, es van adjudicar destins a les persones participants en el concurs general número 57/2024, per a la provisió de llocs de treball de naturalesa funcionarial, d'administració especial, de direccions, de les escales A1-04-06 sistemes i tecnologies de la informació i A2-02-01 tècnica de sistemes i tecnologies de la informació, de l'Administració de la Generalitat (DOGV 9960, 18.10.2024).

Mitjançant la Resolució de 14 de novembre de 2024, de la Direcció General de Funció Pública, s'ajorna la presa de possessió del concurs general número 57/2024, per a la provisió de llocs de treball de naturalesa funcionarial, d'administració especial, de direccions, de les escales A1-04-06 sistemes i tecnologies de la informació i A2-02-01 tècnica de sistemes i tecnologies de la informació, de l'Administració de la Generalitat (DOGV 9986, 18.11.2024).

Transcorregut un termini de temps prudencial i suficient després del temporal de vent i pluges a la Comunitat Valenciana a conseqüència de l'episodi de dana (depressió aïllada en nivells alts), en atenció a l'evolució de l'emergència i la recuperació progressiva dels servicis com ara mobilitat i comunicacions, es procedix a assenyalar la data per a la presa de possessió del concurs 57/2024.

En conseqüència, en l'exercici de les competències atribuïdes per l'article 16 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública,

RESOL

*Primer. Presa de possessió*

L'acte de presa de possessió, al qual queda convocat tot el personal adjudicatari de llocs del concurs 57/2024, d'acord amb l'annex de la resolució de 15 d'octubre de 2024, tindrà lloc de manera telemàtica el dia 16 de desembre 2024.

Els efectes econòmics i administratius de la presa de possessió tindran efecte des del dia 16 de desembre de 2024.

El procediment per a l'acte de presa de possessió, es comunicarà amb antelació suficient, a través del web de la Generalitat (<www.gva.es>, Atenció a la ciutadania, Guia PROP, Ocupació pública, apartat Descripció – indicar número de convocatòria i any – 57/2024).

*Segon. Cessaments*

El personal que ocupa lloc de treball i ha obtingut destí en el concurs 57/2024, hi cessarà d'ofici el dia 15 de desembre de 2024; igualment, cessarà d'ofici el 15 de desembre de 2024 el personal que estiga ocupant un lloc de treball adjudicat en este concurs.

*Tercer. Publicació*

La present resolució es publicarà en el *Diari Oficial de la Generalitat Valenciana*, als efectes de notificació a les persones interessades en el termini legalment conferit.

Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació; així mateix, amb caràcter potestatiu, s'hi podrà interposar un recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.

  

València, 2 de desembre de 2024

Javier Lorente Gual

Director general de Funció Publica